बिधानसभा बिसायख’थिआव मित्रजतनि बिजेपि, इउपिपिएल, जिएसपि, एजिपि दोलोखौ मदद खालामनो थियारी बारग’ नेसनेल लिबरेसन फ्रन्ट अफ बेंगली सुंदयै एनएलएफबिआ । मंगलबारखालि मोनसे खौरां मेलनि गेजेरजों बारग’ हाथियार दैग्रा हानजा एनएलएफबिनि आर्मि चीफ कृष्ण पुद्दारआ इउपिपिएलखौ मदद खालामनायनि खोथाखौ फोरमायो। दासान्दि, हाथियार एंगारनाय आफादआ सोरखारजों गोबां जेंनाफोरखौ लानानै सुस्रांनायनि सायाव सावरायगासिनो होननानै फोरमायो। बिजेपि सोरखारआ बिथांमोननि दाबिफोरखौ गनायनायनि थाखायनो इउपिपिएल-बिजेपिखौ मदद होनायनि थांखि लादों होननानै मिथिहोयो पुद्दार बिथाङा । डिटेनसन केम्प, एनआरसि जेंना, हानि जेंना आरीफोरखौ मित्रजतनि सोरखारआ सुस्रांनायनि खोथा होदों होननानै बुङो एनएलएफबि आफादआ। लोगोसे, तामुलपुर बियाबनि इउपिपिएलनि बिजाथि लेह’ राम बर’खौ देरहाहोलांनो थाखाय खामानि मावगोन होननानैबो फोरमायो एनएलएफबिनि आर्मि चीफ कृष्ण पुद्दारआ।